| *Life Is Strange* |
| --- |
|  |
| Kūrėjas | Dontnod Entertainment |
| Leidėjas | Square Enix |
| Dizaineris | {{{dizaineris}}} |
| Kompozitorius |  |
| Išleidimo data | **Episode 1**TARPT 2015 m. sausio 30 d.**Episode 2**TARPT 2015 m. kovo 24 d.**Episode 3**TARPT 2015 m. gegužės 19 d.**Episode 4**TARPT 2015 m. liepos 28 d.**Episode 5**TARPT 2015 m. spalio 20 d. |
|
| Žanras (-ai) | Grafinis nuotykių žaidimas |
| Režimas | Vieno žaidėjo |
|
| Reitingai | PEGI: 16+ESRB: M – Mature |
| **Platforma** | Microsoft Windows, PlayStation 4, PlayStation 3, Xbox One, Xbox 360 |
| Versija |  |
| Variklis | Unreal Engine 3 |
| Reikalavimai |  |
| Platinimas | Atsisiuntimas internetu, *retail* versija (DVD, Blu-ray) |
|
| Licencija | {{{licencija}}} |
| Pirmtakas | {{{pirmtakas}}} |
| Kitos dalys |  |
|  |

**Life Is Strange** (liet. „Gyvenimas yra keistas") – 2015 m. epizodinis grafinis nuotykių kompiuterinis žaidimas. Interaktyvi jaunimo drama, paremta pagrindinės veikėjos Maksin Kolfyld sugebėjimais manipuliuoti laiku, tokiu būdu savo veiksmais sukeliant drugelio efektą. Žaidimas išleistas 5 epizodais, po trečiojo epizodo leidėjai paskelbė, kad žaidimą įsigijo daugiau nei 1 mln. žaidėjų.

2017 m. išleistas žaidimo priešistorės įvykius pasakojantis epizodinis žaidimas „Life is Strange: Before the Storm".

Leidimai
--------

„Life Is Strange" išleistas 5 epizodais tik atsisiuntimo internetu pavidalu „PlayStation 3", „Xbox 360", „PlayStation 4", „Xbox One" ir PC „Windows" (Steam) platformoms. Žaidimo kūrėjai − Prancūzijos „Dontnod Entertainment", leidėjai − Japonijos „Square Enix". Žaidėjai galėjo įsigyti epizodus atskirai arba pirkti viso sezono abonementą. Po 5 epizodo išleidimo žaidimas išleistas rinkinyje „Life Is Strange Complete Season".

Žaidimo epizodų leidimai:

* Episode 1 – Chrysalis, išleistas 2015 m. sausio 30 d.
* Episode 2 – Out of Time, 2015 m. kovo 24 d.
* Episode 3 – Chaos Theory, 2015 m. gegužės 19 d.
* Episode 4 – Dark Room, 2015 m. liepos 28 d.
* Episode 5 – Polarized, 2015 m. spalio 20 d.

2016 m. sausį žaidimas išleistas fiziniu pavidalu, standartine ir riboto leidimo (su knygute ir audio CD), versijomis.

Apie žaidimą
------------

 Žaidime „Life Is Strange" iš trečiojo asmens perspektyvos valdoma 18-metė herojė Maks, kuri gali manipuliuoti laiku (grąžinti situaciją į netolimą praeitį). Veiksmas vyksta JAV provincijos miestelyje, kuriame Maks turi išsiaiškinti vietos koledže vykstančią santykių dramą. Žaidime didelę dalį užima Maks pamąstymai ir pokalbiai tarp veikėjų, kurių eigą galima reguliuoti pasirinkimo variantais.
„Life Is Strange" yra vieno žaidėjo žaidžiamas 3D grafikos žaidimas. Veiksmo metu žaidėjas valdo 18 metų heroję Maks Kolfyld (*Maxine Caulfield*), kuri atvyksta mokytis fotografijos į pramanyto pajūrio Arkadijos Bei (*Arcadia Bay*) miestelio JAV Oregono valstijoje koledžą po 5 metų pertraukos. Per šią pertrauką jos geriausia vaikystės draugė Chlojė Prais (*Chloe Price*) buvo įsigijusi kitą artimą draugę Reičel Amber (*Rachel Amber*), kuri, prieš atvykstant Maks, paslaptingai dingo iš miestelio. Žaidimo pradžioje Maks regi ateities viziją apie uraganą, kuris po keleto dienų sunaikins Arkadiją Bei, ir atranda, kad ji įgavo sugebėjimą manipuliuoti laiku − trumpam jį „atsukti" atgal, kas jai leidžia pakoreguoti savo veiksmus. Žaidimo istorija sudaryta iš herojės veiksmų pasirinkimo galimybių. Šie pasirinkimai formuoja istorijos vyksmą, kuris atsispindi herojės pildomame dienoraštyje. Žaidime galima rinkti „trofėjus" − fotografijas, kurias nufotografuoti Maks turi atrasti progas.

Išnašos
-------

1. ↑  polygon.com
2. ↑  ign.com
3. ↑  eurogamer.net

Nuorodos
--------

* Oficiali svetainė
* mobygames.com Archyvuota kopija 2015-10-20 iš Wayback Machine projekto.